Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on tri Baruchin vuoro.
Haittaako elämääsi synti?
Jos elämässäsi on syntiä, -
et voi nauttia Jumalan tarkoittamasta elämästä.
Jumala tahtoo parantaa meitä -
niin hengellisesti kuin fyysisestikin -
voidaksemme toteuttaa hänen tahtoaan.
Otetaan esille Matteuksen evankeliumista luku 9.
Siinä kerrotaan ihmeistä, joilla on sanoma.
Jeesus on ollut Gennesaretin toisella puolella, -
paikassa, jossa kapinoitiin, harrastettiin perversioita, -
oltiin tottelemattomia Jumalan käskyille -
ja jossa ihmisissä oli demoneja.
Jeesus lähtee sieltä.
Matt. 9:1: "Ja hän astui venheeseen, -
meni jälleen toiselle rannalle ja tuli omaan kaupunkiinsa."
Hän palasi opetuslapsineen Kapernaumiin.
Jae 2: "Ja katso..." Jotain merkittävää tapahtuu.
"Ja katso, hänen tykönsä tuotiin halvattu mies, -
joka makasi vuoteella."
Hepreaksi vuode on tuossa alunka, eräänlaiset paarit, -
joilla kannetaan liikuntakyvyttömiä.
Nyt kannetaan halvaantunutta. Hän ei kykene kävelemään.
Raamatussa kävely tai vaeltaminen tarkoittaa elämäntapaa.
Nyt on kyseessä fyysinen vaiva, -
jolla voi olla myös hengellinen sanoma.
Asiassa on sekä fyysinen että hengellinen puoli.
Tässä kuljetetaan halvaantunutta paareilla paikasta toiseen.
Jae 2: -
"Kun Jeesus näki heidän uskonsa..."
Kyseessä oli sekä tuojien usko -
että tämän miehen, -
joka oli anonut ystäviään viemään hänet Jeesuksen luo.
"Kun Jeesus näki heidän uskonsa, sanoi hän halvatulle: -
'Poikani, ole turvallisella mielellä...'"
Sana "poika" on alkutekstissä "lapsi".
Sana lapsi viittaa perhesuhteisiin.
Joidenkin tutkijoiden mukaan se on hellittelysana, -
jota käytetään perheissä.
Jeesus sanoo: "Lapseni... sinun syntisi annetaan sinulle anteeksi."
"Olen vapauttanut sinut synnistä."
Oliko mies tullut pyytämään syntejään anteeksi?
Hän oli tullut pyytämään paranemista.
Hän halusi kävellä.
Mies oli kuullut Jeesuksen parantaneen sairaita -
ja vapauttaneen riivattuja.
Hän ja hänen tuojansa uskoivat, -
että Jeesus voisi palauttaa hänelle kävelykyvyn.
Mutta jos tahdomme vaeltaa Isän tahdon mukaan -
tavalla, joka todistaa Jeesuksesta, -
elämästämme pitää puhdistaa synti.
Synnissä eläminen ei todista Jeesuksesta.
"...sinun syntisi annetaan sinulle anteeksi'."
Jeesus julisti hänelle synnit anteeksi.
Messiaalla on kaksi pääroolia.
Toinen oli Messias Joosefin poika, joka tuli sovittamaan synnit.
Toinen on Messias Daavidin Poika, joka perustaa Jumalan valtakunnan.
Messias kuoli ristillä, -
jotta voisimme saada syntimme anteeksi.
Jae 3: -
"Ja katso, muutamat kirjanoppineista sanoivat mielessään: -
'Tämä pilkkaa Jumalaa'."
Ihmeiden tehtävä on opettaa meille hengellistä totuutta.
Jeesus tekee ihmeitä ilmoittaakseen olevansa Jumalan Poika.
Hän korostaa voimaansa ja valtaansa.
He kyselevät: "Kuka tämä mies on, että hän antaa syntejä anteeksi?
Hän pilkkaa Jumalaa, koska vain Hän voi tehdä niin."
Jae 4: "Mutta Jeesus ymmärsi heidän ajatuksensa..."
Luen tässä kreikankielistä UT:a. On kaksi tärkeää UT:n käsikirjoitusta.
On Nestle-Aland, jota yleensä käytetään raamatunkäännöksiin.
On myös vanhempi käsikirjoitus, Textus Receptus.
Kuningas Jaakon käännös tehtiin sen perusteella.
Jos Raamattusi on käännetty uudemmasta Nestle-Alandista, -
jossa on hyödynnetty monia käsikirjoituksia -
mutta jätetty pois monia lauseita, -
siinä lukee varmaan: -
"Mutta Jeesus tiesi heidän ajatuksensa." Se tuntuu järkevältä.
Parhaissa käsikirjoituksissa lukee: "Jeesus näki heidän ajatuksensa."
Miten Jeesus muka näkee ajatukset? Jeesus näkee kaiken.
Mikään ei ole hänen katseeltaan salassa.
"Mutta Jeesus näki heidän ajatuksensa ja sanoi: -
"Miksi..." Minkä tähden?
"Miksi te ajattelette pahaa sydämessänne?"
On pahaa ajatella, että Jeesus pilkkaisi Jumalaa.
Jeesus tietää kaiken, koska hän havaitsee kaiken.
Jeesus kysyi: "'Miksi te ajattelette pahaa sydämessänne?
Sillä kumpi on helpompaa, sanoako..."
Jeesus tarkoittaa seuraavaa.
Kuka tahansahan voi heittää: "Syntisi on anteeksi annettu."
Emme tiedä, onko asia niin.
"Sillä kumpi on helpompaa, sanoako: -
'Sinun syntisi annetaan sinulle anteeksi', vai sanoa: 'Nouse ja käy'?"
Ihmiset tunsivat halvaantuneen -
ja tiesivät, ettei hän ollut kävellyt vuosikausiin.
Mies ei keksinyt asiaa. Hänen alaraajansa olivat varmaan kuihtuneet.
Jos ei voi kävellä, se näkyy jaloista.
Mutta Jeesus sanoo: "Nouse ja käy."
"Mutta tietääksenne, että Ihmisen Pojalla [Messiaalla] -
on valta..."
Olemme nähneet, että valta on tärkeä asia, hänen valtansa.
Näkyykö hänen valtansa sinun elämästäsi?
Jos se näkyy, -
elämäntyylisi muuttuu. Niin käy ilmi tästä sanankohdasta.
Tämä halvaantunut ei elänyt tyydyttävää elämää.
Kävely on hepreaksi halicha juutalaisten laki halacha.
Sanat ovat hyvin samankaltaisia.
Halicha tarkoittaa kävelyä, halacha juutalaisten lakia.
Halacha puhuu elämäntyylistä, vaelluksesta.
Sanan mukaan Ihmisen Pojalla kuuluu olla valta elämässämme.
Kun se näkyy elämässämme, vaelluksemme on erilaista.
"Mutta tietääksenne, että Ihmisen Pojalla on valta maan päällä -
antaa syntejä anteeksi, -
niin' - hän sanoi halvatulle -
'nouse, ota vuoteesi ja mene kotiisi.'
Ja hän nousi ja lähti kotiinsa."
Eli Jeesus teki ihmeen näyttääkseen valtansa.
Kun saamme synnit anteeksi, -
elämämme muuttuu ja pääsemme sinne, minne on tarkoitus päästä.
Kuvittele, mitä tapahtui.
Kuvittele, miltä vaimosta ja lapsista tuntui.
Tai jos heitä ei ollut, kuvittele, mitä vanhemmat ajattelivat.
Halvaantunut kävelee!
Jos tunnet VT:n profetioita, -
tiedät, että kyseessä oli profeetallinen merkki Messiaasta.
Kun rammat kävelevät, Messias on keskellämme.
Jeesus opetti, -
että heidän keskuudessaan oli Ihmisen Poika, Voideltu, Kristus.
Hän tuli muuttamaan heidän elämänsä.
Vastakohtana fariseusten reaktiolle jakeessa 8 sanotaan: -
"Mutta kun kansanjoukot sen näkivät, peljästyivät he..."
He eivät väittäneet Jeesusta Jumalan pilkkaajaksi.
Ei, vaan he ylistivät Jumalaa.
He ylistivät Jumalaa, -
"joka oli antanut senkaltaisen vallan ihmisille."
Jeesus antoi voiman vaeltaa oikein.
Hän antaa voiman elämänmuutokseen.
Silloin elämästämme ei näy synnin orjuus ja valta -
vaan syntien anteeksianto.
Näkyykö se sinun elämästäsi?
Todistaako elämäsi syntien anteeksisaamisesta?
"Syntini on sovitettu.
Nyt teen oikeita asioita."
Jae 9: "Ja sieltä kulkiessaan ohi -
Jeesus näki miehen, jonka nimi oli Matteus, istumassa tulliasemalla."
Huomaamme kohta, että veronkerääjä Matteus oli leeviläinen.
Hänen olisi pitänyt palvella Jumalaa kokoaikaisesti, -
mutta hän oli Rooman valtakunnan palveluksessa.
Hän on Jumalan kansan sortajien palveluksessa.
Mutta sitten tapahtuu jotain muutakin radikaalia.
Oli jo radikaalia saada halvaantunut kävelemään.
Matteus oli niin emotionaalisesti halvaantunut, -
että oli hylännyt kansansa -
eikä opettanut kansalleen leeviläisenä hengellisiä asioita.
Hän palvelee roomalaisia kokoaikaisesti.
"...Jeesus näki miehen, jonka nimi oli Matteus, istumassa tulliasemalla -
ja sanoi hänelle: 'Seuraa minua'."
Jeesus kutsui hänet jättämään silloisen elämänsä -
ja seuraamaan itseään.
"Niin tämä nousi ja seurasi häntä."
Kutsu ei koskenut vain Matteusta vaan kaikkia.
Ehkä Jeesus kulki tuon tulliaseman ohi vain sinä päivänä: -
"Matteus, jätä tämä elämä ja seuraa minua!"
Hän kutsui Matteuksen uuteen ja erilaiseen elämään, -
palvelemaan itseään. Silloin kaikki muuttuu.
Matteus nousi ja lähti seuraamaan Jeesusta.
Minäkin tahdon kutsua sinua jättämään syntielämäsi.
Miksi Matteus jätti leeviläisen tehtävät ja rupesi veronkerääjäksi?
Hän oli varmaan masentunut.
Miksi muuten ihminen jättäisi Jumalan kutsun -
ja alkaisi palvella Jumalan kansan vihollisia?
Jotain oli tapahtunut, ja Matteus oli vihainen ja loukkaantunut.
Jeesus kutsui häntä: "Tule kotiin.
Jumalalla on sinulle tehtävää."
Matteus otti viisaana kutsun vastaan.
Jae 10: "Ja kun hän aterioi hänen kodissaan..."
Kyseessä oli ateria, -
joka liittyi ehkä Raamatun juhlaan tai tärkeään yhteyden kokemiseen.
"Kun Jeesus oli aterialla Matteuksen kodissa, sinne tuli monta..." (RK -12)
Kun Matteus lähti seuraamaan Jeesusta, moni muukin lähti.
Heidän ei tarvinnut odottaa erityistä kutsua, -
kun he kuulivat Matteuksen muuttuneen.
"...sinne tuli monta publikaania ja syntistä aterioimaan -
Jeesuksen ja hänen opetuslastensa kanssa."
On ilonaihe, kun he lakkasivat palvelemasta Roomaa.
He ottivat vastaan Jumalan suunnitelman.
"Ja kun fariseukset sen näkivät, sanoivat he hänen opetuslapsilleen: -
'Miksi teidän opettajanne syö publikaanien ja syntisten kanssa?'"
Fariseukset eivät ymmärtäneet tapahtunutta.
Voit kyllä lukea Jumalan Sanaa, -
mutta ellet ota Jeesusta vastaan Vapahtajaksesi, -
et ymmärrä Sanan sisältöä.
On miehiä ja naisia, jotka opettavat Raamattua.
Mutta he eivät oikeasti tunne Jeesusta -
eivätkä hänen tahtonsa mukaista elämää.
He ovat ottaneet Jeesuksen vastaan omia tarkoitusperiään varten.
Siksi he ovat yhä pimeydessä kuten fariseukset.
Nämä kysyivät: -
"Miksi teidän opettajanne syö publikaanien ja syntisten kanssa?"
"Mutta kun Jeesus sen kuuli..."
Fariseukset ajattelevat yhtä mutta Jeesus sanoo toista.
"Mutta kun Jeesus sen kuuli, sanoi hän: -
'Eivät terveet tarvitse parantajaa.'" Tai: "Eivät vahvat tarvitse parantajaa."
"Eivät terveet tarvitse parantajaa, vaan sairaat."
Kreikan sana kakos ei tarkoita sairasta -
vaan pahaa.
Paha oli tunkeutunut heidän elämäänsä.
Paha oli saanut heidät pois Jumalan suunnitelmasta kuten Matteuksen.
Matteus ei palvellut leeviläisenä vaan veronkerääjänä, publikaanina.
Mutta Jeesus halusi hänet palauttaa Jumalan tarkoittamaan elämään.
Eivät vahvat tarvitse parantajaa -
vaan ne, joita hallitsee pahuus.
Jeesus sanoi fariseuksille: "Mutta menkää ja oppikaa..."
Fariseukset olivat oppineita, jotka opiskelivat koko ajan.
Heille Jeesus sanoo: "Mutta menkää ja oppikaa, mitä tämä on..."
Sitten hän lainaa Hoosean kirjan 6:6:ta: -
"'Laupeutta minä tahdon enkä uhria'.
Sillä en minä ole tullut kutsumaan vanhurskaita, -
vaan syntisiä [parannukseen, KJV]."
On merkittävää, että hän sanoo, ettei ole tullut kutsumaan vanhurskaita.
Sanassa sanotaan, ettei kukaan ole itsessään vanhurskas.
Vain Jeesus Messias, joka ei tiennyt synnistä, on vanhurskas.
Hän on tullut palvelemaan meidän muiden tarpeita.
Ymmärrätkö tarvitsevasi syntien anteeksiantoa?
Käsitätkö tarvitsevasi radikaalia elämänmuutosta?
Jos katsomme elämäämme ilman Jumalan Sanaa, -
Pyhän Hengen työtä ja parannuksen tekoa, -
näemmekö muutostarpeen, koska meissä vallitsee paha?
Jos et ole täynnä Pyhää Henkeä, -
olet täynnä Jumalan tahdon vastaisia asioita.
Maailma ei ehkä näe niitä väärinä mutta Jumala näkee.
Jos et ole kohdannut totuutta, sinun pitää tehdä parannus.
Parannuksen teko voidaan määritellä parilla eri tavalla.
Metanoia tarkoittaa "tietämisen jälkeen" tai "tiedon kanssa".
Kyseessä on muutos, kääntyminen kohti Jumalaa.
Vain Sanan antama tieto auttaa meitä kääntymään Jumalan puoleen, -
jotta saisimme uuden elämän.
Saamme voiman elää sitä Messiaan kuoleman tähden.
Uskonnolliset ihmiset eivät sitä ymmärtäneet.
He eivät ymmärtäneet tarvitsevansa muutosta.
Asiasta kerrotaan lisää esim. Matteus 15:ssä.
Sinne on merkitty muistiin, -
etteivät fariseukset keskittyneet Jumalan käskyihin.
Monet raamatunopettajat luulevat, -
että fariseukset pitäytyivät Jumalan lakiin. Eivät todellakaan.
He olivat luopuneet siitä.
He olivat korvanneet ne vanhimpien perinnäissäännöillä.
Niitä he tutkivat ja noudattivat.
Kyse oli ihmisten perinteistä.
Jeesus taas opettaa, -
että noudattamalla ihmiskäskyjä -
me hylkäämme Jumalan käskyt.
Jos emme tiedä, mitä Jumalan käskyt ovat, emme osaa elää oikein.
Siksi tässä puhutaan parannuksenteon tarpeesta.
Menisimmekö nyt nöyrästi Jumalan eteen?
Tarvitsemme syntien anteeksisaamista, -
koska syntiä meissä aina jossain määrin on.
Anteeksianto on mahdollista, koska Jeesus on sovittanut synnit.
Hän maksoi velan kuolemalla ristillä ja vuodattamalla verensä.
Voimme saada ikuisen anteeksiannon Messiaan veren kautta.
Saamme ikuisen lunastuksen.
Jumala lupaa, ettei koskaan hylkää meitä.
Saamme viettää ikuisuuden hänen valtakunnassaan.
Aluksi pitää vain kääntyä pois synnistä kohti Jumalaa.
Silloin saamme uuden elämän, -
ilon, rauhan ja tyytyväisyyden, -
jota olemme aina etsineet. Nähdään ensi viikolla!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen